Lav et referat af nedenstående tekst:

Tekst:
De fleste er efterhånden familie, ven eller bekendt til nogle af Danmarks mange udsendte. Nogle sejrede, andre faldt. De blev i dag hyldet og takket de på Danmarks officielle flagdag. - Den fælles markering er med til at understrege den gode relation, der er i denne region mellem Forsvaret, Søværnet og lokalområdet omkring Frederikshavn, lød det fra Garnisonskommandant, Jan Landberg Svendsen. Han og alle andre veteraner i Frederikshavn Kommune deltog mandag i den flagdagen, som i år var dog noget ganske særligt. Krig i Europa - Det er klart, at vi i dag har flagdagen i skyggen af krig på europæisk jord. Det bibringer et særligt element af anerkendelse af, hvor vigtigt det er at have et forsvar af modige mænd og kvinder, der er klar til at kæmpe for det, vi tror på, lød det fra Kultur- og Kirkeminister, Ane Halsboe-Jørgensen (S), der var mødt op for at deltage i mindehøjtiden. - Konteksten er noget ganske særligt i år, understregede ministeren, der lagde regeringskransen ved mindesmærket ”Øjesten” på Flådestation Frederikshavn. - Det er en dag, hvor vi hylder og mindes alle de modige mennesker, der tager ud i verden og kæmper for vores land og dets interesser. Men også for alle dem, de efterlader derhjemme, enten for en stund eller for evigt. Det fortjener vores allerstørste respekt, sagde Ane Halsboe-Jørgensen. Chefen for Forsvarsstaben, generalløjtnant Kenneth Pedersen, lagde også en krans på vegne af Forsvaret, mens borgmester i Frederikshavn Kommune, Birgit S. Hansen, lagde en krans på vegne af kommunen. Derefter deltog de og offentligheden i en mindegudstjeneste i Frederikshavn Kirke med sang fra Musikskolens Elitekor. Gør verden et bedre sted - Det er en stor og højtidelig dag, hvor vi kan se, der bliver udvekslet mange blikke blandt veteraner, sagde Birgit S. Hansen og fortsatte: - Forsvaret, sundhedspersonalet og politiet er afsted ude ved internationale brændpunkter og ude at gøre verden til et bedre sted. Det respekterer, takker og anerkender vi. Det skal vi gøre hele året og ikke kun i dag. Det er i år 14. gang den nationale Flagdag bliver markeret.

Referat:
Den 5. september blev flaget hejst for dem, som kom sikkert hjem, for dem som fik ændret deres liv af deres udsendelse og for dem, som betalte den største pris - deres liv.